sagorsarker/bangla-wikipedia huggingface dataset:
ফলসী ইউনিয়ন

ফলসী ইউনিয়ন হল ঝিনাইদহ জেলার হরিনাকুন্ডু উপজেলার অন্তর্গত ৬ নং ইউনিয়ন। এটি একটি গ্রামীণ এলাকা। ফলসী ইউনয়নটির অধিকাংশ মানুষের অর্থনৈতিক ব্যবস্থা কৃষি সংক্রান্ত। দিনে দিনে অনেক উন্নয়নের মধ্যদিয়ে আজ এই ইউনিয়নটি হরিনাকুন্ডু উপজেলার এক গুরুপূর্ণ এবং অবিচ্ছেদ্দ ইউনিয়ন হিসেবে পরিচিতি লাভ করেছে।
ফলশী ইউনিয়ন বাংলাদেশের খুলনা বিভাগের ঝিনাইদহ জেলার হরিণাকুণ্ডু উপজেলার একটি ইউনিয়ন। হরিনাকুন্ডু উপজেলার ৬ নং ইউনিয়ন হল ফলসী। এটি ২১.১৬ কিমি২ (৮.১৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,০০০ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৫টি।
বর্তমানে ফলসী ইউনিয়নে ২ টি বাজার রয়েছে। তবে বাজার হিসেবে দুটি পরিপূর্ণ নয়। নিত্যপ্রয়োজনীয় জিনিস বাদে এখানে তেমন কিছুই পাওয়া যায় না। এখানকার অধিকাংশ জনগণ তাদের নিত্য প্রয়োজনীয় দ্রব্যাদি সংগ্রহ করার জন্য হরিনাকুন্ডু বাজারে যেয়ে থাকে।
ইউনিয়নটিতে ১৫-২০টি মসজিদ ব্যবস্থা বিদ্যমান রয়েছে।
সরকারি প্রাথমিক বিদ্যালয়- ৬ টি,
বেসরকারি রেজি: প্রাথমিক বিদ্যালয়- ৩ টি,
উচ্চ বিদ্যালয়- ১ টি এবং
মাদ্রাসা- ২ টি
লিওনেল রিচি

লিওনেল ব্রকম্যান রিচি জুনিয়র বা লিওনেল রিচি (ইংরেজি: Lionel Brockman Richie, Jr.) (জন্ম জুন ২০, ১৯৪৯) একজন খ্যাতনামা মার্কিন সঙ্গীত শিল্পী, গীতিকার, সুরকার, রেকর্ড প্রযোজক এবং অভিনেতা। তার জনপ্রিয় গানের মধ্যে রয়েছে "হ্যালো, ইজ ইট মি ইউ আর লুকিং ফর", "অল নাইট লং", "সে ইউ, সে মি", "রানিং উইথ দ্য নাইট"। তিনি পাঁচবার গ্র্যামি পুরস্কার, একবার গোল্ডেন গ্লোব পুরস্কার ও একাডেমি পুরস্কার লাভ করেন।
লিওনেল ব্রকম্যান রিচি জুনিয়র ১৯৪৯ সালের ২০ জুন আলাবামার টাস্কিজিতে জন্মগ্রহণ করেন। তার পিতা লিওনেল ব্রকম্যান রিচি সিনিয়র এবং মাতা আলবার্টা ফস্টার। তিনি টাস্কিজি ইনস্টিটিউটের প্রাঙ্গনে বেড়ে ওঠেন।
রিচি জয়লেট টাউনশিপ হাই স্কুলের ইস্ট ক্যাম্পাসে পড়াশুনা করেন। জয়লেট স্কুলে তিনি নামী টেনিস খেলোয়াড় ছিলেন এবং টেনিসে বৃত্তি পেয়ে টাস্কিজি ইনস্টিটিউটে ভর্তি হন, এবং সেখান থেকে কয়েক বছর পর ড্রপ আউট হন। রিচি ইপিস্কোপাল চার্চে যাজক হওয়ার জন্য আধ্যাত্মিকতা বিষয়ে পাঠ শুরু করেন। কিন্তু পরে তিনি বুঝতে পারেন তাকে দিয়ে যাজকের কাজ হবে না এবং তিনি সঙ্গীত জীবন শুরু করার সিদ্ধান্ত নেন।
লিওনেল রিচি বহু পুরস্কার লাভ করেছেন। তিনি ১৯৮৬ সালে "সে ইউ, সে মি" গানের জন্য গ্র্যামি পুরস্কার, গোল্ডেন গ্লোব পুরস্কার ও শ্রেষ্ঠ মৌলিক গানের জন্য একাডেমি পুরস্কার লাভ করেন।
আকবরউদ্দিন ওয়াইসি

আকবরউদ্দিন ওয়াইসি (; জন্ম ১৪ জুন ১৯৭০) একজন রাজনীতিবিদ। তিনি তেলেঙ্গানা বিধানসভার একজন বিধায়ক এবং সর্বভারতীয় মজলিস-ই-ইত্তেহাদুল মুসলিমিনের নেতা।
তিনি হায়দ্রাবাদের বিখ্যাত ওয়াইসি পরিবারের সন্তান। তার পিতা সুলতান সালাউদ্দিন ওয়াইসি এবং বড়ভাই আসাদউদ্দিন ওয়াইসি
ফিনিক্স পাখি

গ্রিক পুরাণে, একটি ফিনিক্স বা Phenix (Greek: φοῖνιξ phoinix; Latin: phoenix, phœnix, fenix) একটি দীর্ঘায়ু পাখি যার চক্রাকারভাবে দ্বিজ বা নবজন্ম হয়। কিছু গ্রন্থ মতে, রূপকথার পক্ষি বিশেষ পুনর্জন্মের আগে ১,৪০০ বছর ধরে বসবাস করতে পারে।
পৌরাণিক কাহিনী অনুসারে পবিত্র অনল প্রভা থেকে ফিনিক্স পাখির সৃষ্টি। ফিনিসীয় পুরাণ, চাইনিজ পুরাণ, গ্রিক পুরাণ, হিন্দু পুরাণ এবং প্রাচীন মিসরীয়দের বর্ণনায়ও ফিনিক্স পাখির উল্লেখ পাওয়া গেছে। প্রাচীন গ্রিক পুরাণ অনুসারে ফিনিক্স হল এক পবিত্র ‘অগ্নিপাখি’। আর এটি এমনই একটি পবিত্র আগুনের পাখি, যার জীবনচক্র আবর্তিত হতে থাকে হাজার হাজার বছর ধরে। যমদূত আসার ঠিক আগেই ফিনিক্স পাখি নিজেদের বাসা নিজেরাই আগুন দিয়ে জ্বালিয়ে দেয়। আর নির্মমভাবে দগ্ধীভূত এই পাখি এবং তার বাসার ভস্ম থেকেই জন্ম নেয় নতুন জীবন।প্রাণ পায় নতুন জীবনের, শুরু হয় আবারও জাতিস্মর ফিনিক্সের অবিনাশী যাত্রা।
ফিনিশিয় সভ্যতাই নাকি প্রথম ফিনিক্স পাখির কল্পনা করেছিল। ফিনিশিয় সভ্যতা প্রথম ফিনিক্স পাখির কল্পনা করলেও অন্যান্য সভ্যতার ধর্মীয় পুরাণে বৃহৎ পাখির উপস্থিতি লক্ষ্য করা যায়। যেমন, হিন্দুধর্ম মতে এ পাখি দেবী অদিতির বাহন, প্রাচীন মিশরে বেনু বা বেন্নু। মিশরীয় মিথ এ এই বেনু পাখি গুরুত্বপূর্ণ ভূমিকা পালন করেছিল।
শিল ফাটা

শিল ফ়াটা মুম্বাইয়ের দক্ষিণে থানে জেলা স্থিত একটি শহরতলি। শিল ফাটা এলাকাটি পারশিক পাহাড়ের পূর্বদিকে পুরাতন মুম্বাই-পুণে সড়কের (৪ নং জাতীয় মহাসড়ক) কাছে অবস্থিত।
২০১৩ সালের এপ্রিলে বহু আলোচিত ২০১৩ থানে ভবন ধসটি এই এলাকাতে ঘটেছিল; যে দুর্ঘটনায় ৭২ জন নিহত ও ডজন খানেক অহত হন। ২০১০ সালে থানের যে সব এলাকয় অবৈধ নির্মাণ ধ্বংস করা হয়, শিলফাটা তার অন্যতম। যেখানে সর্বমোট ৩০০টিরও বেশি ভবন ভেঙে ফেলা হয়েছিল।
শিল ফাটা মুম্ব্রা রেল স্টেশন থেকে দূরে মুম্ব্রায় অবস্থিত।
২০১০ সালে মুম্বরা-শিলফাটা বাস পরিষেবা চালু করা হয়েছিল কিন্তু তা বেশিদিন সক্রিয় রাখা হয়নি। মুম্বাই মনোরেলের প্রস্তাবিত লাইল, কল্যাণ থেকে মহাপে পর্যন্ত লাইনটিতে শিলফাটায় একটি স্টেশন তৈরি করা হবে।
বেন ফেরিঙ্গা

বের্নার্ড ল্যুকাস "বেন" ফেরিঙ্গা (; জন্ম: ১৮ মে, ১৯৫১) ঘ্রোনিঙেন এলাকায় জন্মগ্রহণকারী বিশিষ্ট ওলন্দাজ কৃত্রিম জৈব রসায়নবিদ। আণবিক ন্যানোপ্রযুক্তি এবং সমজাতীয় অনুঘটন বিশেষজ্ঞ। তিনি স্ট্রাটিং রসায়ন ইনস্টিটিউটের ইয়াকোবুস হেনরিকুস ফান্ট হফ আণবিক বিজ্ঞান বিভাগের ডিস্টিংগুইসড অধ্যাপক। এছাড়াও, নেদারল্যান্ডসের ঘ্রোনিঙেন বিশ্ববিদ্যালয়ের শিক্ষানুক্রমিক অধ্যাপক ও রয়্যাল নেদারল্যান্ডস বিজ্ঞান একাডেমির বিজ্ঞান বিভাগের পরিচালনা কমিটির সভাপতি তিনি।
১৯৭৮ সালে প্রয়াত অধ্যাপক হান্স উইনবার্গের তত্ত্বাবধানে ঘ্রোনিঙেন বিশ্ববিদ্যালয় থেকে পিএইচডি ডিগ্রি লাভ করেন। নেদারল্যান্ডসের শেলে স্বল্পকালীন অবস্থান শেষে যুক্তরাজ্যে চলে যান। এরপর ১৯৮৪ সালে ঘ্রোনিঙেন বিশ্ববিদ্যালয়ে প্রভাষক হিসেবে মনোনীত হন। ১৯৮৮ সালে পূর্ণাঙ্গ অধ্যাপকরূপে অধ্যাপক উইনবার্গের স্থলাভিষিক্ত হন।
ফেরিঙ্গার গবেষণাক্ষেত্রের সাফল্য মৌলিক থেকে আধুনিক স্টেরিওকেমিস্ট্রি পর্যন্ত বিস্তৃত।
ইতোমধ্যে ৩০-এর অধিক স্বত্ত্ব ও ৬৫০-এর অধিক গবেষণা কর্ম প্রকাশিত হয়েছে। ত্রিশ সহস্রাধিকবার তার গবেষণাকে উদ্বৃত্ত করা হয়েছে ও এইচ-সূচকে ৯০ অতিক্রম করেছেন। তার কর্মজীবনে শতাধিক পিএইচডি ছাত্রের গবেষণাকর্মে নেতৃত্ব দিয়েছেন।
২০১৬ সালে তিনি "আণবিক যন্ত্রসমূহের নকশা প্রণয়ন ও সংশ্লেষণের জন্য" স্যার জে. ফ্রেজার স্টডার্ট ও জঁ-পিয়ের সোভাজের সাথে যৌথভাবে রসায়নশাস্ত্রে নোবেল পুরস্কার লাভ করেন।
সারাহ জেসিকা পার্কার

সারাহ জেসিকা পার্কার () (জন্ম: মার্চ ৩, ১৯৬৫) হলেন একজন আমেরিকান অভিনেত্রী, চলচ্চিত্র প্রযোজক এবং ডিজাইনার।
সারাহ জেসিকা পার্কার জন্মগ্রহণ করেন। তিনি 'বারবারা পার্কার' এর কন্যা, যিনি একটি নার্সারি স্কুল অপারেটর এবং শিক্ষক ছিলেন, এবং তার বাবা 'স্টিফেন পার্কার' ছিলেন একজন উদ্যোক্তা এবং সাংবাদিক। তিনি তার বাবা মায়ের আট সন্তানের মধ্যে একজন এবং তার বাবার 'বিচ্ছেদের পর, তার মা দ্বিতীয় বিয়ে করেন 'পল ফরস্ট' এর সাথে, যিনি একজন ট্রাকের চালক ও অ্যাকাউন্ট নির্বাহী, তিনি ছোটবেলা থেকে পার্কারের জীবনের একটা অংশ ছিলেন।
সুজন সখি

সুজন সখি ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। ছায়াছবিটি পরিচালনা করেছেন শাহ আলম কিরণ। এটি ১৯৭৫ সালে প্রখ্যাত চলচ্চিত্রকার খান আতাউর রহমান পরিচালিত ফারুক ও কবরী সারোয়ার জুটিকে নিয়ে নির্মিত "সুজন সখী" ছবির রঙিন পুনঃনির্মাণ। পরিচালক জহিরুল হক সালমান-শাবনূর জুটিকে নিয়ে এই ছবি নির্মাণের ঘোষণা দিলেও পরে তিনি মারা যাওয়ার পর শাহ আলম কিরণ এই চলচ্চিত্রটি পরিচালনা করেন। এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প নিয়ে নির্মিত ছবিটি পরিবেশনা করেছে ফেয়ার ফিল্মস। এতে নাম চরিত্রে অভিনয় করেছেন সালমান শাহ ও শাবনূর। এছাড়াও অন্যান্য ভূমিকায় রয়েছেন রাইসুল ইসলাম আসাদ, সাদেক বাচ্চু, আনোয়ারা প্রমুখ।
পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখি তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখি একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!
ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন খান আতাউর রহমান। গানে কণ্ঠ দিয়েছেন এন্ড্রু কিশোর, সাবিনা ইয়াসমিন, নীলুফার ইয়াসমীন, কিরণ চন্দ্র রায়, রথীন্দ্রনাথ রায়, ও খান আসিফ আগুন।
শেন ব্ল্যাক

শেন ব্ল্যাক () (জন্ম: ১৬ এপ্রিল, ১৯৬১) হলেন একজন আমেরিকান অভিনেতা, চিত্রনাট্যকার এবং চলচ্চিত্র পরিচালক, ১৯৮৭ সালে একশন চলচ্চিত্র লেখার জন্য তিনি পরিচিত "", এবং ২০০৫ সালে "কিস কিস ব্যাং ব্যাং" চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ পান। তার আসল "" চলচ্চিত্রে অভিনয় করেছেন। যার জন্য তিনি বর্তমানে অনুবাদ এবং নির্দেশ পরবর্তী দফা সরাসরি কাজ করেন।
২০১৩ সালে তিনি সহ-লেখিকা হিসেবে আয়রন ম্যান ৩ চলচ্চিত্রটি পরিচালনা করেন, ২০১৬ সালের মধ্যে বিশ্বব্যাপী দশম সর্বোচ্চ ব্যবসাসফল চলচ্চিত্র হিসেবে স্থান পায়।
বিক্ষোভ (১৯৯৪-এর চলচ্চিত্র)

বিক্ষোভ ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মহম্মদ হান্‌নান। ছবিটির কাহিনী লিখেছেন ফরিদা হোসেন ও কাহিনী বিন্যাস করেছেন জোসেফ শতাব্দী এবং চিত্রনাট্য লিখেছেন মহম্মদ হাননান। ছাত্র রাজনীতির ভালো-মন্দ দিক নিয়ে নির্মিত ছবিটি পরিবেশনা করেছে ডি এম ফিল্মস। এই ছবিতে প্রধান চরিত্রে অভিনয় করেছেন সালমান শাহ, শাবনূর, বুলবুল আহমেদ, রাজিব, ডলি জহুর প্রমুখ।
আসাদ একজন স্বৈরচার বিরোধী ছাত্রনেতা। বিরোধী দলের ষড়যন্ত্রের বলি হয়ে তাকে মৃত্যুবরণ করতে হয়। এতে লাভবান হয় তার বিরোধী মাহমুদ চৌধুরী ও শারাফাত আলী খান। কিন্তু মাহমুদের চতুরতায় শারাফাত গ্রেফতার হয় এবং তার জেল হয়ে যায়। ইতোমধ্যে মাহমুদ তার নিজের একটি দল গঠন করে তুলে। সে জাতীয় পর্যায়ে রাজনীতি করার স্বপ্ন দেখে। তার পুষ্ট ছাত্রসংগঠনের নেতা রাজা কলেজে যা ইচ্ছা তা করে বেড়ায়। অন্যদিকে কলেজের নির্বাচিত ভিপি অনিক তার বিরুদ্ধে সাধারণ ছাত্রদের পাশে এসে দাড়ায়। জেল থেকে বের হয়ে শারাফাত তার নিজের একটি সংবাদপত্র চালু করে। সে মাহমুদ চৌধুরীর সব কুকীর্তির কথা প্রকাশ করতে থাকে। এক পর্যায়ে মাহমুদ চৌধুরী তার সাথে সাক্ষাত করতে গেলে সে তার পুরনো বন্ধুকে দেখে বিস্মিত হয় এবং তাকে তার এই সব সংবাদ প্রকাশ না করার জন্য শাসায়। শারাফাত তাতে ভয় পায় না। সে অনিককে সব ধরনের সহায়তা করে মাহমুদ চৌধুরীর বিরুদ্ধে সচেতনতা গড়ে তোলার জন্য।
ছায়াছবিটির সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সৈয়দ আব্দুল হাদী, রুনা লায়লা, সুবীর নন্দী, খালিদ হাসান মিলু, শাকিলা জাফর ও খান আসিফ আগুন।
জঙ্গলবাড়ি দুর্গ

জঙ্গলবাড়ি দুর্গ বাংলাদেশের কিশোরগঞ্জ জেলায় অবস্থিত ঈশা খাঁর স্মৃতিবাহী একটি স্থাপনা। মসনদে-আলা-বীর ঈশা খাঁ ছিলেন বাংলার বার ভূঁইয়াদের প্রধান। ঈশা খাঁর জঙ্গলবাড়ি প্রকৃতপক্ষে ঈশা খাঁর দ্বিতীয় রাজধানী ছিল। বর্তমানে এটি বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। কিশোরগঞ্জ জেলার করিমগঞ্জ উপজেলাধীন কাদিরজঙ্গল ইউনিয়নের জঙ্গলবাড়ি গ্রামে নরসুন্দা নদীর তীরে দুর্গটির অবস্থান।
ঈশা খাঁর আদি নিবাস আফগানিস্তান। মুঘল ও ইংরেজদের অত্যাচারে অতিষ্ঠ বাংলার জমিদারগণ তাকে গোয়েন্দা মারফতে বাংলায় আসার সংবাদ পাঠালে তিনি ১৪০০ ঘোড়সওয়ার, ২১টি নৌবিহার ও গোলাবারুদ নিয়ে ত্রিপুরা রাজ্যে পৌঁছান। ১৫৮৫ সালে তৎকালীন কোচ রাজা লক্ষ্মণ হাজরা ও রাম হাজরাকে পরাজিত করে জঙ্গলবাড়ি দুর্গ দখল করেন। কোচ রাজা লক্ষ্মণ হাজরা বা ঈশা খাঁর কেউ এই দুর্গের স্থপতি নয়। এটি প্রাক-মুসলিম যুগে নির্মিত বলে ধারণা করা হয়। তবে ঈশা খাঁ দুর্গ দখল করার পর এর ভিতরে কিছু স্থাপনা নির্মাণ করেন। এই দুর্গ থেকে পরে তিনি একে একে তিনি সোনারগাঁওসহ মোট ২২টি পরগণা দখল করেন। ১৫৯৭ সালে তিনি পাকুন্দিয়ার এগারসিন্দুরে মুঘল সম্রাট আকবরের সেনাপতি মানসিংকে পরাজিত করেন।
দুর্গটিতে বর্তমানে উত্তর-দক্ষিণে লম্বা ইটের পাঁচিল দিয়ে ভাগ করা দুটি চত্বর রয়েছে। স্থানীয়রা পাঁচিলটি পরিচিত 'প্রাসাদ প্রাচীর' নামে। দক্ষিণ দিকে একটি তোরণ আছে। তোরণটির সামনের দিকে 'করাচি' নামে একটি পূর্বমূখী একতলা ভবন রয়েছে। তোরণের পিছনে 'অন্দর মহল' নামে এক তলা দক্ষিণ মুখী একটি ভবন রয়েছে। পুরো ইটের দেওয়াল চুনকামসহ লেপন দিয়ে ঢাকা। দক্ষিণ, পশ্চিম ও উত্তর দিকে গভীর পরিখা খনন করা আছে। পরিখাটিকে পূর্বদিকে নরসুন্দা নদীর সাথে সংযুক্ত করা হয়। বাড়ির সামনে ঈশা খাঁর সময়ের খনন করা একটি দীঘি আছে। তার পাশেই আছে একটি তিনগম্বুজ বিশিষ্ট মসজিদ। ধারণা করা হয়, ঈশা খাঁই মসজিদটি নির্মাণ করেছেন। মসজিদটিতে রয়েছে মুঘল স্থাপত্যশৈলীর ছাপ। মসজিদের পাশেই ঈশা খাঁর বংশধরদের বাঁধানো কবর রয়েছে। ২০০৫ সালের ১২ জুন দুর্গের ভিতরের দরবারগৃহটি সংস্কার করে স্থানীয় প্রশাসন 'ঈশা খাঁ স্মৃতি জাদুঘর ও পাঠাগার' স্থাপন করে। সেখানে ঈশা খাঁর বিভিন্ন ছবি, তার বংশধরদের তালিকা এবং বিভিন্ন নিদর্শন রয়েছে।
দাগি বসন্ত

দাগি বসন্ত বা হেটুলুকা (, বৈজ্ঞানিক নাম- "Megalaima lineata") ভারত উপমহাদেশের উত্তর অঞ্চলসমূ্হে দেখতে পাওয়া একটি চড়ুই পাখির প্রজাতি৷ এটি প্রধানত হিমালয় পাদদেশে, বাংলাদেশ এবংপশ্চিমবঙ্গতে বিস্তৃত হয়ে আছে৷
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত।পাখটি অন্যান্য নাম: গোরখুদ, বেঘবৌ।
এটি প্রধানত ফলভোজীচড়ুই পাখির প্রজাতি৷ হেটুলুকা গাছে গর্ত করে তাতে বাস করে৷
বড় সর্দার বাড়ি

বড় সর্দার বাড়ি সোনারগাঁ এ অবস্থিত একটি সুদৃশ্য ভবন। এটি বর্তমান শিল্পাচার্য জয়নুল লোক ও কারুশিল্প জাদুঘরের সীমানায় এবং পানাম নগর থেকে প্রায় ৫০০ গজ দূরে দুটি বাঁধানো পুকুরের মাঝে অবস্থিত।
প্রাচীন মুসলিম শাসনামলে ১২৯৬ থেকে ১৬০৮ সাল পর্যন্ত সোনারগাঁ বাংলা প্রদেশের রাজধানী ছিল। এরপর রাজধানী ঢাকায় স্থানান্তর করা হলে সোনারগাঁর প্রাধান্য কমে যায়। দুটি ভাগবিশিষ্ট সর্দারবাড়ির ছোট প্রবেশমুখের ভাগটিতে একটি দেয়াললিখন থেকে জানা যায় যে এই ভবনের পিছনে চারপাশের তিনটি ভবন মুঘল আমলের প্রথমদিকে নির্মিত। মধ্যভাগের লাল বর্গাকার ভবনটি বাংলার বারো ভূইয়ার সময় নির্মিত হয়েছে। সামনের অংশ ১৯০২ সালে নির্মাণ করা হয়। এর নিচতলায় ৪৭টি এবং দ্বিতীয় তলায় ৩৮টি কক্ষ বিদ্যমান।
১৯৭১ সালে বাংলাদেশ স্বাধীন হওয়ায় পর বাংলাদেশ সরকার এটি অধিগ্রহণ করে এবং পরিত্যক্ত অবস্থায় রক্ষিত হয়। আশির দশকের প্রথমদিকে প্রত্নতত্ত্ব বিভাগ এটি উদ্ধার এবং আংশিক সংস্কার সাধন করে। তখন এটিকে লোক ও কারুশিল্প জাদুঘর (ন্যাশনাল ফোক আর্ট এন্ড ক্রাফট মিউজিয়াম) হিসেবে গড়ে তোলা হয়।
২০১২ সালের দিকে ‘সিএসআর’ (কর্পোরেট সোসিয়াল রেসপন্সিবিলিটি) অর্থাৎ সামাজিক দায়বদ্ধতার অংশ হিসেবে চীনা বহুজাতিক কোম্পানি ইয়ংওয়ান করপোরেশন ২০ লক্ষ ডলার ব্যয়ে সর্দার বাড়িটি যথাযথভাবে সংরক্ষণের উদ্যোগ নেয়।
পশ্চিম ও দক্ষিণদিকে এর দুটি সুসজ্জিত প্রবেশ রয়েছে। দক্ষিণের প্রবেশমুখের বারান্দাটি ২৫ ফুট দীর্ঘ এবং কাদামাটির ফুলপাতা ও চিনামাটির কাটা টুকরার নকশাসজ্জিত অর্ধবৃত্তাকার তোরণের সঙ্গে যুক্ত। বাঁকা তোরণটির নকশায় মোজাইকের মত বিভিন্ন লতাপাতা ও জ্যামিতিক আকৃতির ব্যবহার দেখা যায়। তোরণটির উভয়দিকে তিনটি ছোট গোলাকার স্তম্ভ ও দুটি বড় করিন্থিয়ান স্তম্ভ রয়েছে- যেগুলোর প্রত্যেকটি ক্রমান্বয়ে সাদা ও কালো মোজাইকের সর্পিল বলয় দ্বারা সজ্জিত। উভয়দিকের অর্ধবৃত্তাকার চূড়াযুক্ত জানালাগুলোও সরু করিন্থীয় স্তম্ভ দ্বারা স্থাপিত। বারান্দার উপরের প্যারাপেট মুক্ত লতাপাতার নকশায় সাজানো। উপরের দেয়ালের লিখনে এর নির্মাণকাল ১৩০৮ বঙ্গাব্দ লেখা আছে।
সম্পূর্ণ আয়তাকার ব্লকটি দ্বিতল বিশিষ্ট ভবন। এতে বিভিন্ন আয়তনের প্রায় ৭০টি কক্ষ আছে। পূর্বদিকে ৫০ ফুট X ৫০ ফুট আর পশ্চিম দিকে ৫০ ফুট X ২৫ ফুট খোলা আঙিনা রয়েছে। দক্ষিণের বারান্দাটির তিনদিকে কামরা এব পূর্বপার্শ্বে একটি কৃষ্ণমন্দির আছে। মন্দির বা নাটমণ্ডপের একটি বৃহদাকার বারান্দা আছে, যা চিনামাটির টুকরার মোজাইক শোভিত চারটি করিন্থিয়ান স্তম্ভ দ্বারা স্থাপিত। অন্য তিন পাশের কামরাগুলোতে অর্ধবৃত্তাকার তোরণ রয়েছে।
সুসজ্জিত পশ্চিম দুয়ারে ইটের তৈরী বাঁধানো ঘাটসহ একটি দিঘি বিদ্যমান, যার পাড়ে দুজন ইংরেজ অশ্বারোহীর মানবাকারপরিমিত মূর্তি রয়েছে।
তারিক জামিল

তারিক জামিল (যিনি মাওলানা তারিক জামিল নামে অধিক পরিচিত, জন্ম: ১ অক্টোবর ১৯৫৩) একজন প্রভাবশালী পাকিস্তানি দেওবন্দি ইসলামি পণ্ডিত, দায়ী এবং তাবলিগ জামাতের সদস্য। ইসলাম প্রচারক হিসেবে তার সাধারণ জীবনযাত্রা এবং পাশাপাশি উর্দু ও আরবিতে সাবলীল বক্তৃতা তাকে মুসলিম বিশ্বজুড়ে খ্যাতি এনে দিয়েছে। মন্ত্রী, ব্যবসায়ী, অভিনেতা, খেলোয়াড় থেকে শুরু করে সকল স্তরের মানুষকে তিনি প্রভাবিত করতে সক্ষম হয়েছেন। শিক্ষাজীবনে তিনি তাবলিগ জামাত দ্বারা অনুপ্রাণিত হয়ে ডাক্তারি পড়াশোনা ছেড়ে নিজেকে ইসলাম শিক্ষায় নিয়োজিত করেছিলেন। ধর্ম প্রচারের পাশাপাশি সমাজসেবা ও শিক্ষায় অবদানের অংশ হিসেবে তিনি মাওলানা তারিক জামিল ফাউন্ডেশন, জামিয়া আল হুসায়নিয়া মাদ্রাসা ও মিম একাডেমি প্রতিষ্ঠা করেছেন। ২০২১ সালে তিনি এমটিজে ব্র্যান্ড নামে একটি কাপড় ব্যবসায়ী প্রতিষ্ঠান প্রতিষ্ঠা করেন। জনপ্রিয় বক্তা হিসেবে তিনি সবসময় বিশ্বের সবচেয়ে প্রভাবশালী ৫০০ জন মুসলিম জরিপে শীর্ষ ৫০-এ অন্তর্ভুক্ত হন। তিনি দুইবার প্রাইড অব পারফরম্যান্স পুরস্কার জিতেছেন।
তিনি ১৯৫৩ সালের ১ অক্টোবর পাকিস্তানের পাঞ্জাব প্রদেশের টুলাম্বায় জন্মগ্রহণ করেন। শিক্ষাজীবনের শুরুতে তিনি ডাক্তারি পড়াশোনা শুরু করেন। ১৯৭১ সালে তাবলিগ জামাতে চার মাস সময় লাগানোর পর তিনি ইসলাম নিয়ে পড়াশোনা শুরু করেন। প্রথমদিকে তিনি লাহোরের জামিয়া আরাবিয়া, রায়উইন্ডে পড়ার ইচ্ছা পোষণ করেন। পিতার বিরোধিতার কারণে তিনি জামিয়া রশিদিয়া শাহীওয়ালে ভর্তি হন। পরবর্তীতে তার পিতা রাজি হয়ে তাকে রায়উইন্ড মাদ্রাসায় ভর্তি করে দেন। এখানেই তিনি "কুরআন", হাদিস, সুফিবাদ, যুক্তিবিদ্যা এবং ইসলামি আইনশাস্ত্র নিয়ে অধ্যয়ন করেন।
শিক্ষাজীবন সমাপ্তির পর থেকে তিনি তাবলিগ জামাতের সাথে জড়িয়ে পড়েন। তিনি জাতিগত এবং সাম্প্রদায়িক সম্প্রীতি সমর্থন করে বক্তৃতা প্রদান করেন। তিনি জামিয়া আল হুসায়নিয়া এবং মিম একাডেমি নামে দুটি শিক্ষা প্রতিষ্ঠান প্রতিষ্ঠা করেছেন। ২০২১ সালের মার্চ মাসে এমটিজে ব্র্যান্ড নামে একটি কাপড়ের ব্যান্ড প্রতিষ্ঠা করেন। তার নামে রয়েছে মাওলানা তারিক জামিল ফাউন্ডেশন। শিক্ষা, স্বাস্থ্য ও সমাজসেবা এই তিনটা ক্ষেত্রে এটি কাজ করে থাকে।
তিনি দ্য রয়েল ইসলামিক স্ট্র্যাটেজিক স্টাডিজ সেন্টার প্রকাশিত "বিশ্বের সবচেয়ে প্রভাবশালী ৫০০ জন মুসলিমের" তালিকায় সবসময় শীর্ষ ৫০-এ অন্তর্ভুক্ত হন। ২০২০ ও ২০২১ সালে ধর্মীয় ক্ষেত্রে অবদানের জন্য তিনি পাকিস্তানের প্রাইড অব পারফরম্যান্স পুরস্কার পেয়েছেন।
তার বক্তৃতায় প্রভাবিত হয়ে পাকিস্তানের চকওয়াল এবং তার আশেপাশের এলাকায় বহু মানুষ কাদিয়ানি মতবাদ ত্যাগ করে ইসলাম গ্রহণ করলে তিনি কাদিয়ানিদের বিরাগভাজনে পরিণত হন। এই কারণে পাকিস্তানের তিলাবিজের এক যুবককে কাদিয়ানি সম্প্রদায় তাকে হত্যা করার জন্য নিয়োজিত করেছিলেন। কিন্তু যুবকটি তার বক্তৃতা শ্রবণ করে ইসলাম গ্রহণ করে।
তারিকউদ্দিন আহমেদ

"তারিকউদ্দিন আহমেদ" (ইংরেজি: Tarikuddin Ahmed, অসমীয়া:তাৰিকুদ্দিন আহমেদ) অসমের একজন গায়ক এবং সংগীত পরিচালক। ১৯৪৮ খৃষ্টাব্দে অসমীয়া ভাষার " ইমান ধুনিয়া মুকুতার মালা " গানটির জন্য তিনি ব্যাপক জনপ্রিয়তা লাভ করেন। তিনি আকাশবাণী গুয়াহাটি কেন্দ্রের একজন নিয়মিত সংগীত শিল্পী ছিলেন।
তিনি ১৯২৩ খৃষ্টাব্দের ৪ নভেম্বর তারিখে ভারতের অসম প্রদেশের নওগাঁ জেলাতে জন্মগ্রহণ করেন। পিতার নাম মহাম্মদ শরিফউদ্দিন আহমেদ এবং মাতার নাম জেবিনা খাতুন।
১৯৯০ খৃষ্টাব্দের ২৯ অগাস্ট এই মহান সংগীত শিল্পী পরলোক গমন করেন।
অধিবৃত্ত

অধিবৃত্ত বা হাইপারবোলা হচ্ছে একধরনের কণিক যেখানে উৎকেন্দ্রীকতা ("e")-এর মান ১ এর বড়। একই অক্ষ ও একই শীর্ষবিন্দু বিশিষ্ট দুইটি ফাঁপা কোনককে একটি সমতল দ্বারা কাটলে যে বক্ররেখাদ্বয় পাওয়া যায় তাকে অধিবৃত্ত বলে। সমতলটি অক্ষের সমান্তরাল হওয়া জরুরি নয়। একটি অধিবৃত্ত বলতে একই সমতলে অবস্থিত দুইটি বক্ররেখাকেই বুঝায়। এদের একটি অপরটির দর্পণ প্রতিচ্ছবি।
কার্তেসীয় সমতলে একটি নির্দিষ্ট বিন্দু ও একটি নির্দিষ্ট সরলরেখা থেকে যে সব বিন্দুর দূরত্বের অনুপাত একটি ধ্রুবক, তাদের সেট একটি সঞ্চারপথ এবং তাকে কনিক বলা হয়।
যদি কোন অধিবৃত্তের পরাক্ষকে কার্তেসীয় স্থানাঙ্কে X-অক্ষ বরাবর ধরা হয়,
কোনো বিন্দু formula_3 এর দুটি নাভি থেকে দূরত্ব হবে যথাক্রমে
formula_4 ও formula_5। তবে formula_3 বিন্দু টি অধিবৃত্তে অবস্থান করবে যদি
উভয়পক্ষে বর্গ করে বর্গমূল চিহ্ন তুলে দেওয়ার পর formula_8 সম্পর্ককে কাজে লাগিয়ে পাওয়া যায়:
এটিই অধিবৃত্তের সমীকরণ।
কোন একটি নাভির মধ্যে দিয়ে অন্তর্গত অধিবৃত্তের একটি জ্যা যা পরাক্ষের উপর লম্বভাবে অবস্থিত তাকে নাভিলম্ব (Latus rectum) বলে। ইহার দৈর্ঘ্য:
এই সমীকরণ প্রচলের (বা প্যারামিটার) সাহায্যে নিম্নলিখিত আকারেও লেখা যায়:
formula_13
জাপান জাতীয় অনূর্ধ্ব-২৩ ফুটবল দল

জাপান জাতীয় অনূর্ধ্ব-২৩ ফুটবল দল (; যা জাপান অলিম্পিক ফুটবল দল অথবা জাপান অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে জাপানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম জাপানের ফুটবলের সর্বোচ্চ নিয়ন্ত্রক সংস্থা জাপান ফুটবল অ্যাসোসিয়েশন দ্বারা নিয়ন্ত্রিত হয়। ১৯৯০ সালের ডিসেম্বর মাসে, জাপান অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; মালয়েশিয়ার কুয়ালালামপুরে অনুষ্ঠিত জাপান এবং মালয়েশিয়া অনূর্ধ্ব-২৩ দলের মধ্যকার ১–১ গোলে ড্র হয়েছে।
"নীল সামুরাই" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জাপানের রাজধানী টোকিওতে অবস্থিত। বর্তমানে এই দলের ম্যানেজারের দায়িত্ব পালন করছেন হাজিমে মোরিয়াসু এবং অধিনায়কের দায়িত্ব পালন করছেন জুয়লের রক্ষণভাগের খেলোয়াড় ইয়ুতা নাকায়ামা। জাপান অনূর্ধ্ব-২৩ এপর্যন্ত ৭ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০১২ গ্রীষ্মকালীন অলিম্পিকে চতুর্থ স্থান অর্জন করা।
দাইসুকে মাৎসুই, শুনসুকে নাকামুরা, কেইসুকে হোন্দা, ইয়ুতা ইওয়াসাকি এবং কেনসুকে নাগাইয়ের মতো খেলোয়াড়গণ জাপানের অনূর্ধ্ব-২৩ দলের জার্সি গায়ে মাঠ কাঁপিয়েছেন।
আওরঙ্গজেব মসজিদ

আওরঙ্গজেব মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা।
ঐতিহাসিক আওরঙ্গজেব মসজিদটি কিশোরগঞ্জ জেলার পাকুন্দিয়া উপজেলার নারান্দী ইউনিয়নে অবস্থিত। মুঘল সম্রাট আওরঙ্গজেবের শাসনামলে এটি নির্মণ করা হয়েছে বলে এর নাম তৎকালীন সম্রাটের নামানুসারেই রাখা হয়েছে।
মুঘল সাম্রাজ্যের শেষ সম্রাট আওরঙ্গজেব (বাদশা আলমগীর) এর রাজদরবারে জমিদার শেখ মুহাম্মদ হানিফ নামে অত্যন্ত জ্ঞানী একজন মুহাদ্দিস ছিলেন। তিনি সম্রাট আওরঙ্গজেবের দরবারে হাদিস বর্ণনা করতেন ও ধর্মীয় দায়িত্ব পালন করতেন। দীর্ঘকাল দক্ষতার সাথে কাজ করার ফলে নবাব তার জ্ঞানের প্রতি অত্যন্ত খুশি হয়ে শেখ মুহাম্মদ হানিফকে ৬২ মৌজার জাইগির দান করেন। ধারণা করা হয়, তিনি ১৬৬৫ সালে দিল্লী হতে পূর্বে বঙ্গের এ ময়মনসিংহের এ অঞ্চলে এসে উক্ত জাইগির এর জমিদারী প্রতিষ্ঠা করেন। এর কিছু সময় পর ১৬৬৯ সালে জমিদার শেখ মুহাম্মদ হানিফের হাত ধরেই এ মসজিদের ভিত্তি প্রস্তর স্থাপন হয় বলে জানা যায়। জমিদার শেখ মুহাম্মদ হানিফ দিল্লী থেকে তাঁর পরিবারসহ এখানে অর্থাৎ শালংকা গ্রামে এসে প্রসাদ নির্মাণ করেন। যা বর্তমানে কিশোরগঞ্জ জেলার পাকুন্দিয়া উপজেলার শালংকা নামে গ্রামে অবস্থিত। ৬২ মৌজার জমিদারীতে প্রাসাদ, ঘোড়শাল, গোলাকৃতি অন্দরমহল পুকুর, দরবার ঘর, বিশাল প্রাচীর সহ ফটক উলেকযোগ্য ছিল, যা কালের আবর্তে বিলিন হয়ে যায়। এছাড়া বিচার-সালিশ, খাজনা আদায়, নিজস্ব বাহিনী সহ ব্যাপক জৌলুস ছিল।
১৯০৯ সালে তখনকার ব্রিটিশ সরকারের প্রত্নতত্ত্ব অধিদপ্তর এই মসজিদকে সংরক্ষিত পুরাকীর্তি হিসেবে তালিকাভুক্ত করে।
মুঘল স্থাপত্যকলায় তৈরি বর্গাকার আকৃতির মসজিদটির প্রধান ফটকে ছিল কালোপাথরে লেখা আরবী ফার্সি ভাষার কিছু বাণী। এটি এক গম্বুজ বিশিষ্ট একটি মসজিদ। চতুর্ভূজাকৃতির এ মসজিদের চার কোণায় বৃহদাকৃতির অষ্টভুজ বিশিষ্ট চারটি পিলারের মাধ্যমে একখন্ড উঁচু জমির উপর মসজিদটি নির্মিত। গম্বুজের চারপাশে রয়েছে চমৎকার কারুকার্য এবং পদ্মপাপড়ির ন্যায় গঠনশৈলী। যা মুঘল স্থাপত্যকলার সাদৃশ্য বহন করে। আবার মসজিদটির গম্বুজটির উপরের অংশ উল্টানো পদ্মফুলের ন্যায়। যা প্রমাণ করে এটি মুঘল স্থাপত্যকলার আদলে তৈরি। এছাড়াও পিলারের উপরে চারকোণায় চারটি কলস ছিল। মসজিদটির দেয়ালে লতাপতা ও ফুলের ন্যায় চমৎকার কারুকার্যে তার নৈপুণ্য ফুটিয়ে তোলা হয়েছে। মসজিদের পূর্ব পাশের দেয়ালে তিনটি প্রবেশপথ রয়েছে যার মধ্যে মাঝের অর্থাৎ কেন্দ্রীয় প্রবেশপথটি অপেক্ষাকৃত বড় আকৃতির। প্রবেশদ্বারের উপরে শ্বেতপাথরে বিষ্ময়কর দোয়া খোদাই করে লিখা রয়েছে। এছাড়াও উত্তর ও দক্ষিণ দেয়ালে একটি করে মোট দুটি প্রবেশপথ রয়েছে। আওরঙ্গজেব মসজিদটি এক গম্বুজ বিশিষ্ট।
মসজিদটির পাশে রয়েছে জমিদার শেখ মুহাম্মদ হানিফের কবর। তবে তার চিহ্ন কলের আবর্তে বিলিন হয়ে যায়। এবং ধ্বংসপ্রাপ্ত জমিদার বাড়িটি কালের আবর্তে পরপর দু বার ভূমিকম্পে ও পরবর্তিতে বিলিন হয়ে যায়। তবে এক গম্বুজবিশিষ্ট মসজিদটি ফাটল সহ নামাজের অনুপযোগী হলেও এখনো জৌলুস ধরে রেখে দাঁড়িয়ে আছে।
আর জমিদার শেখ মুহাম্মদ হানিফের উত্তরসূরীরা এখনো এ গ্রামে বসবাসরত আছেন।
মাইক্রোম্যাক্স মোবাইল

মাইক্রোম্যাক্স গুড়গাও, হরিয়ানা, ভারতে অবস্থিত একটি ইলেকট্রনিক্স সামগ্রী নির্মাতা ব্যবসায়িক প্রতিষ্ঠান। IT সফটওয়্যার কোম্পানি হিসেবে এই প্রতিষ্ঠান যাত্রা করলেও পরবর্তীতে এই প্রতিষ্ঠান মোবাইল হ্যান্ডসেট তৈরি করা শুরু করে। ২০১০ সালে, কম মূল্যের হ্যান্ডসেট তৈরিতে ভারতে দেশীয় কোম্পানির মধ্যে এটি একটি বৃহৎ কোম্পানি ছিল। Q3 এর মতে ২০১৪ সালে, মাইক্রোম্যাক্স পৃথিবীর দশতম স্মার্টফোন বিক্রেতা কোম্পানি ছিল।
মাইক্রোম্যাক্স এ১১৬ কেন্ভাস এইছ. ডি.
টনি মরিসন

টনি মরিসন (প্রদত্ত নাম ক্লো আর্ডেলিয়া উওফোর্ড; (১৮ ফেব্রুয়ারি ১৯৩১-৫ আগস্ট ২০১৯) একজন নোবেল পুরস্কার বিজয়ী মার্কিন ঔপন্যাসিক, প্রাবন্ধিক, সম্পাদিকা ও প্রিন্সটন বিশ্ববিদ্যালয়ের এমেরিটাস ছিলেন। তার উপন্যাসের বৈশিষ্ট্য হলো মহাকাব্যিক রীতি, তীক্ষ্ণ কথোপকথন এবং পুঙ্খানুপুঙ্খ চরিত্রায়ন। তার বিখ্যাত উপন্যাসগুলো হলো "দ্য ব্লুয়েস্ট আই" (১৯৭০), "সুলা" (১৯৭৩), "সং অফ সলোমন" (১৯৭৭) এবং "বিলাভেড" (১৯৮৭)।
১৯৮৮ সালে মরিসন তার "বিলাভেড" গ্রন্থের জন্য পুলিৎজার পুরস্কার এবং আমেরিকান বুক অ্যাওয়ার্ড বিজয়ী হন। ১৯৯৩ সালে তিনি সাহিত্যের জন্য নোবেল পুরস্কার বিজয়ী হন।
তিনিই প্রথম আফ্রো আমেরিকান নারী যিনি সাহিত্যে নোবেল পুরস্কারে ভূষিত হন। ২০১২ সালে তৎকালীন মার্কিন প্রেসিডেন্ট বারাক ওবামা তাকে যুক্তরাষ্ট্রের সর্বোচ্চ সম্মাননা প্রেসিডেনশিয়াল মেডেল অব ফ্রিডমে ভূষিত করেন।
ক্রিশ্চিয়ান বেল

ক্রিশ্চিয়ান চার্লস ফিলিপ বেল (); জন্ম: ৩০ জানুয়ারি ১৯৭৪) হলেন একজন ইংরেজ অভিনেতা। তিনি উভয় ব্লকবাস্টার চলচ্চিত্র ও স্বাধীন প্রযোজক এবং শিল্প ঘরনার থেকে ছোট প্রকল্পে অভিনয় করেন।
ওয়েলসের হ্যাভারফোর্ডওয়েস্টে জন্মগ্রহণকারী বেল ১৩ বছর বয়সে স্টিভেন স্পিলবার্গের যুদ্ধভিত্তিক চলচ্চিত্র "এম্পায়ার অব দ্য সান" (১৯৮৭)-এ প্রথম অভিনয় করেন। এক দশক বিভিন্ন চলচ্চিত্রে প্রধান ও পার্শ্ব চরিত্রে অভিনয় করার পর তিনি "আমেরিকান সাইকো" চলচ্চিত্রে সিরিয়াল কিলার প্যাট্রিক বেটম্যান চরিত্রে অভিনয় করে অধিকতর খ্যাতি অর্জন করেন। ২০০৪ সালে তিনি মনস্তাত্ত্বিক রোমহষর্ক চলচ্চিত্র "দ্য মেশিনিস্ট"-এ অভিনয়ের জন্য ৬৩ পাউন্ড ওজন কমান। ছয় মাসের মধ্যে তিনি ক্রিস্টোফার নোলান পরিচালিত সুপারহিরো চলচ্চিত্র "ব্যাটম্যান বিগিনস" (২০০৫)-এ ব্যাটম্যান চরিত্রে অভিনয়ের জন্য ১০০ পাউন্ড ওজন বাড়ান। তিনি পরবর্তী কালে একই চরিত্রে এর অনুবর্তী পর্ব "দ্য ডার্ক নাইট" (২০০৮) ও "দ্য ডার্ক নাইট রাইজেস" (২০১২) চলচ্চিত্রেও অভিনয় করেন।
ক্রিশ্চিয়ান বেল ইউরোপের ওয়েল্‌সে্‌ জন্মগ্রহণ করেন। তার মা জেনি (বিবাহ-জেমস) হলেন একজন সার্কাস অভিনয়কারী এবং তার পিতা ডেভিড বেল হলেন একজন উদ্যোক্তা, বাণিজ্যিক পাইলট এবং প্রতিভা ম্যানেজার। ক্রিশ্চিয়ান বেলের পরিবারে মা-বাবাসহ তিন বোন রয়েছে। তার মা হলেন ইংরেজ এবং তার পিতা দক্ষিণ আফ্রিকায় ইংরেজ পিতামাতার কাছে জন্মগ্রহণ করেন; বেল অভিহিত করেছেন, "আমি ওয়েলসে জন্মগ্রহণ করেছি কিন্তু আমি ওয়েলশ নই - আমি একজন ইংরেজ"। তিনি তার শৈশব অতিবাহিত করেন ওয়েল্‌স্‌, সারে, ইংল্যান্ডের ডরসেট, এবং পর্তুগাল। বেল স্বীকার করেছেন যে ঘন স্থানান্তর তার কর্মজীবনের পছন্দের উপর উল্লেখযোগ্য প্রভাব ছিল। তিনি বোর্ন্মাথ স্কুলে পড়াশোনা করেন, কিন্তু ১৬ বছর বয়সে তিনি স্কুল ত্যাগ করেন।
বেল মার্ক ওয়ালবার্গের সাথে ডেভিড ও. রাসেলের ২০১০-এর নাট্যধর্মী চলচ্চিত্র "দ্য ফাইটার"-এ অভিনয় করেন। এই চলচ্চিত্রে ডিকি একলুন্ড চরিত্রের জন্য তিনি ৩০ পাউন্ড ওজন কমান এবং এতে কাজের জন্য ব্যাপক সমাদৃত হন। এই চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারসহ ত্রিশের অধিক পুরস্কার লাভ করেন।
বেল "দ্য ফাইটার"-এর পর পুনরায় ডেভিড ও. রাসেলের পরিচালনায় "আমেরিকান হাসল" চলচ্চিত্রে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। "আমেরিকান হাসল"-এর আরভিং রোজেনফেল্ড চরিত্রের জন্য তিনি ৪৩ পাউন্ড ওজন বাড়ান, মাথার চুল কামিয়ে ফেলেন এবং উচ্চতা ৩ ইঞ্চি কমানোর জন্য শ্রান্ত অলস ভঙ্গিতে দাঁড়াতেন। রবার্ট ডি নিরো এই চলচ্চিত্রে ক্ষণিক চরিত্রে অভিনয় করেন, তিনি প্রথমে তাকে চিনতে পারেননি।
ঢোলহাট মন্দির

ঢোলার হাট মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত ঠাকুরগাঁও সদর উপজেলার অন্তর্গত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ঢোলহাট মন্দিরটি ঠাকুরগাঁও শহর থেকে ৯ কিলোমিটার উত্তরে ঢোলরহাট নামক স্থানে অবস্থিত। এখানে মোট তিনটি মন্দির আছে।
ঢোলহাট মন্দিরটি একটি লম্বা প্রাচীন উঁচু গোলাকার এক কক্ষের মন্দির।উপরে ওঠার জন্য সিঁড়ি আছে। একসময় এর দেয়ালে কারুকার্য ছিল তা বর্তমান জীর্ন অবস্থা দেখেও বুঝা যায়। এর অভ্যন্তরে একটি কক্ষ আছে। অভ্যন্তরে একটি বাছুর দেবতার প্রাচীন মূর্তি আছে।
বিঘা

বিঘা মাটির ক্ষেত্রফল মাপজোখের একটা একক। এই একক প্রধানত বাংলাদেশ , নেপাল এবং ভারতের উত্তরাখণ্ড, মহারাষ্ট্র, হিমাচল প্রদেশ, বিহার, পশ্চিমবঙ্গ, গুজরাত, রাজস্থান এবং আসাম ব্যবহার করা হয়। 'বিঘা'র মানের মধ্যে অঞ্চল বিশেষে ভিন্নতা রয়েছে। উৎস বিশেষে ১,৫০০ থেকে ৬,৭৭১ বর্গমিটারে এক বিঘা হতেও দেখা যায়। কিছু অঞ্চলে ১ বিঘাকে ১২,৪০০ বর্গমিটার বলেও ধরা হয়।
বাংলাদেশে এক বিঘাকে ২০ কাঠা সমান বলে ধরা হয়। ১ কাঠা প্ৰায় ৭২০ বৰ্গ ফুটের (৬৬.৮৯ বৰ্গমিটার) সমান। অবশ্য মেট্ৰিক পদ্ধতির প্রচলনের পর থেকে কাঠার ব্যবহার কমে আসছে।
বাংলাদেশের নোয়াখালী অঞ্চলে মাটি পরিমাপের জন্য গন্ডা-করা-কনি পদ্ধতির প্রয়োগও আছেঃ
বাংলাদেশের জেলা দিনাজপুর ৪৯ শতাংশ এক.বিঘা
পারম্পরাগতভাবে ভারতের বিভিন্ন রাজ্যে বিঘা মাটি পরিমাপের একক। আসামসহ ভারতের কয়েকটি রাজ্যে 'বিঘা'র অনুপাতে ভূ-সম্পত্তির কেনা-বেচা হয়। অঞ্চলভেদে বিঘার অনুপাত ভিন্ন হয়ঃ
নেপালে এক বিঘা = ৬,৭৭২.৬৩ বৰ্গ মিটার। সরকারি ভাবে মাটি পরিমাপের জন্য 'বিঘা' (টেরাই অঞ্চলে) এবং 'রোপনি' (रोपनी) (পাৰ্বত্য অঞ্চলে) ব্যবহার করা হয়। নেপালে মাটি পরিমাপের জন্য মেট্ৰিক পদ্ধতির ব্যবহার খুব কম।
বিঘার পরিমাণঃ
ওপরের বিভিন্ন রোপনী পরিমাণের মেট্ৰিক মানঃ
ফিজি দেশের ভারতীয় মূলের লোকেদের ব্যবহার করা 'ফিজি-হিন্দী' ভাষায় মাটি পরিমাপের জন্য বিঘার ব্যবহার আছে। এই ব্যবস্থায় ১ বিঘাকে ১ একরের সমান বলে ধরা হয়।
আসাম বিধানসভা

আসাম বিধানসভা () ভারতবর্ষর অন্তৰ্গত আসাম রাজ্যের একটি এককক্ষীয় সভা৷ আসামের রাজধানী দিসপুরে এটি অবস্থিত৷ আসাম বিধানসভা মোট ১২৬ জন বিধানসভা সদস্য নিয়ে গঠিত৷ এই সদস্যদের সরাসরি আসামের বিভিন্ন একক আসন বিশিষ্ট নিৰ্বাচনের মাধ্যমে নিৰ্বাচিত করা হয়৷ আসাম বিধানসভার সম্পূূর্ণ কার্যকাল ৫ (পাঁচ) বছর কিন্তু যেকোনো সময়ে অনাস্থা প্রস্তাব বা রাষ্ট্রপতি শাসন প্রবর্তনের দ্বারা এই সভা ভঙ্গ করা যায়৷
১৯৩৫ সালের ২ আগস্ট ব্রিটিশ সংসদে ভারত সরকার আইন ১৯৩৫ (Government of India Act 1935)গৃহীত হয়। এই আইনের দ্বারা মোতাবেক ১৯৩৭ সালে আসাম প্রদেশের জন্য দ্বিকক্ষীয় বিধানসভা প্রনয়ন করা হয়। বিধানসভার নিম্ন কক্ষে, আসাম বিধানসভার প্রথম বৈঠক বসে শিলং-এর সভা কক্ষে ১৯৩৭ সালের এপ্রিল মাসের ৭ তারিখে। শিলং সেই সময়ে সংযোজিত আসামের রাজধানী ছিল। বিধানসভার সদস্য সংখ্যা ছিল ১০৮। এই সদস্যরা সবাই ছিলেন নিৰ্বাচিত। উচ্চ বিচার বিভাগের সদস্য সংখ্যা ছিল ২১ বা ২২ জন।
ভারত বিভক্ত হওয়ার পর আসামের সিলেট জেলা পূর্ব পাকিস্তানের (বৰ্তমান বাংলাদেশ) অন্তৰ্ভূক্ত হয়। স্বাভাবিকভাবে বিধানসভার আসনসংখ্যা কমে ৭১ হয়ে যায়। অবশ্য স্বাধীনতার পর আসনসংখ্যা পুনরায় ১০৮টি হয়। ১৯৪৭ সালে বিধান পরিষদের অবলুপ্তি ঘটায় আসামের বিধানসভা এককক্ষীয় হয়। স্বাধীনোত্তর সময়ে আসাম বিভক্ত হয়ে অনেক নতুন রাজ্যের সৃষ্টি হয়। ১৯৬৩ সালে নাগাল্যান্ড গঠিত হয়। ১৯৭১ সালে ভারতের সংসদে গৃহীত হওয়া একটি আইনের মাধ্যমে মেঘালয়কে পূৰ্ণাঙ্গ রাজ্যের মৰ্যাদা দেয়া হয়। মিজোরাম এবং অরুণাচল প্রদেশ ও আসামের থেকে আলাদা হয়ে যায়। মেঘালয় গঠনের পর সিলং আসামএবং মেঘালয় উভয় রাজ্যের যৌথ রাজধানী হয়। ১৯৭২ সালে আসাম সরকার দিসপুরে রাজধানী স্থানান্তরের সিদ্ধান্ত নেয়। ১৯৭৩ সালের ১৬ মাৰ্চ দিসপুরের অস্থায়ী রাজধানীতে আসাম সরকার প্ৰথম অধিবেশন অনুষ্ঠিত হয়। ১৯৫২ সালে স্বাধীনোত্তর ভারতের প্ৰথম নিৰ্বাচন অনুষ্ঠিত হয়। সে অনুযায়ী ১৯৫২ সালে গঠিত হওয়া বিধানসভাকে স্বাধীনোত্তর আসামের প্ৰথম বিধানসভা বলা হয়। সে কারণে ২০১১ সালে আসামের ১৩তম বিধানসভা গঠন করা হয়। 
রাজ্যের বিভাজন এবং সমষ্টির পুনৰ্গঠনের জন্যে আসাম বিধানসভার আসন সংখ্যা সময়ে-সময়ে পরিবৰ্তন হয়ে এসেছে। আসাম বিধানসভার আসন সংখ্যা
আসাম বিধানসভার অধ্যক্ষদের তালিকা নিম্নে উল্লেখ করা হল:
ওয়ানপ্লাস

ওয়ানপ্লাস () একটি স্মার্টফোন নির্মাতা ব্যবসা প্রতিষ্ঠান, যার প্রধান কার্যালয় চীনের কুয়াংতুং প্রদেশের শেনচেন শহরে অবস্থিত। পিট লাউ এবং কার্ল পেই ২০১৩ সালের ডিসেম্বর মাসে এটি প্রতিষ্ঠা করেন। এটি প্রাতিষ্ঠানিকভাবে বিশ্বের ৩৪টি দেশ বা অঞ্চলে মোবাইল সরবরাহ করে থাকে।
এ পর্যন্ত প্রতিষ্ঠানটি ১৫টি ভিন্ন স্মার্টফোন বাজারে এনেছে। প্রথম ফোনটি ছিল ওয়ানপ্লাস ওয়ান, যা ২০১৪ সালে বাজারে ছাড়া হয়। সর্বশেষটির নাম ওয়ান প্লাস নাইন প্রো, যা ২০২১ সালের নভেম্বর মাসে বাজারে আসে .
ততবীর

তৎবীর (), যা দক্ষিণ এশিয়ায় তলোয়ার জানি ও কামা জানি নামেও পরিচিত, হল একটি ধর্মীয় রক্তক্ষরণ আচারানুষ্ঠান যেটি কিছু শিয়া মুসলমানের দ্বারা চর্চিত হয়। এটি ইসলামের পয়গম্বর মুহাম্মাদের দৌহিত্র হোসাইন ইবনে আলীর স্মরণে একটি শোকানুষ্ঠান হিসাবে প্রচলিত যিনি উমাইয়া শাসক ইয়াজিদ ইবনে মুয়াবিয়া কর্তৃক কারবালার যুদ্ধে তাঁর সন্তান, সঙ্গী এবং স্বজনসহ শহীদ হয়েছিলেন। এই প্রথাটি প্রথম কিজিলবাশ গোত্রের দ্বারা প্রবর্তিত হয়েছিল যারা সহায়ক ছিল সফবীয় শাসন প্রতিষ্ঠায়। তৎবীর শিয়া সম্প্রদায়ের মধ্যে একটি বিতর্কিত বিষয়। অধিকাংশ শিয়া আলেমগণ এটাকে আত্মক্ষতি হওয়ার দরুন হারাম বলে গণ্য করেন। তৎসত্ত্বেও শিয়াদের একটি সংখ্যালঘু অংশ আলেমদের অবাধ্যতা করে এই চর্চাটি টিকিয়ে রেখেছে।
ইসলামি বর্ষপঞ্জি অনুযায়ী প্রতিবছর ১০ই মুহররমকে ‘আশুরা’ হিসেবে গণ্য করা হয়। তবে তৎবীর পালনকারী শিয়াদের কেউ কেউ ২১শে রমজান (ইমাম আলী কুফাতে শহীদ হন), ২৮ই সফর ও ৮ই রবিউল আউয়ালে ততবীর পালন করে থাকেন।
তৎবীরের নিজেকে নিজেই আঘাত করা হয়। এক্ষেত্রে ধারালো অস্ত্র ব্যবহার করা হয়। যেমন: তলোয়ার, ব্লেড, ছোরা ইত্যাদি। সাধারণত মাথা ও কপালে আঘাত করা হয় এবং নিষ্পাপ ইমাম হোসাইনের স্মরণে রক্ত ঝরানো হয়। কেউ কেউ চেনযুক্ত ব্লেড দিয়ে বুকে ও পিঠে আঘাত করে।
তৎবীর শিয়া মাযহাবে বিতর্কিত বিষয় যেখানে অনেক আলেমগণ তৎবীরের পক্ষে। তবে ইসলামে নিজের ক্ষতিসাধন হারাম এই যুক্তিতে বর্তমান অনেক আয়াতুল্লাহ একে হারাম ঘোষণা করেছেন। এর পরিবর্তে রক্ত দানের মত দানশীল কর্মে অংশ গ্রহণ করার জন্য উৎসাহিত করা হচ্ছে। শিয়া আলেমদের মাঝে তৎবীর একটি বিতর্কিত বিষয়। যদিও কিছু ঐতিহ্যবাদী আলেমরা বিশ্বাসীদের তৎবীরে লিপ্ত হওয়ার অনুমতি দেন, আধুনিকতাবাদী আলেমরা এটিকে অগ্রহণযোগ্য বলে মনে করেন কারণ এটিকে আত্মক্ষতি বলে গণ্য করা হয় যা ইসলামে হারাম। বেশিরভাগ ধর্মীয় কর্তৃপক্ষ সমস্ত ধরনের আত্মনিগ্রহ ও রক্তপাতকে ইমাম হোসাইন এবং সমর্থকদের কারবালার যুদ্ধে বেদনাদায়ক মৃত্যুর সাথে যুক্ত হওয়ার উপায় হিসেবে সম্পর্কিত করেন।
গুরই শাহী মসজিদ

গুরই শাহী মসজিদ কিশোরগঞ্জ জেলার নিকলী উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি নিকলী উপজেলার গুরই গ্রামে অবস্থিত।
গুরই শাহী মসজিদটিতে মুঘল আমলের স্থাপত্যশিল্প ফুটে উঠেছে। মসজিদের গম্বুজের গোড়ায় একটি সরু ও লম্বা শিলালিপি রয়েছে। শিলালিপি থেকে জানা যায় মসজিদতি ১৬৮০ সালের দিকে নির্মাণ করা হয়েছিল। শিলালিপিতে সুলতান বারবাক শাহের নাম খোদাই করা আছে।
গুরই শাহী মসজিদটি বর্গাকৃতির। ভিতর দিক থেকে দেয়ালের উচ্চতা ২২ ফুট ও বাইরের দিক থেকে ৩৫ ফুট। ৪ কোণে ৪টি অষ্টকোণাকৃতির মিনার আছে, যা উপরে উঠে রৌপ্য নির্মিত ছোট গম্বুজে শেষ হয়েছে। মসজিদটিতে একটি বাল্ব আকৃতির বড় গম্বুজও আছে। উত্তর, দক্ষিণ ও পূর্ব দেয়ালে একটি করে তিনটি প্রবেশ পথ আছে, যার মধ্যে পূর্বের বা কেন্দ্রীয় প্রবেশ পথটি বড়। কেন্দ্রীয় প্রবেশ পথের উচ্চতা ৭ ফুট ৩ ইঞ্চি এবং প্রস্ত ৪ ফুট ৬ ইঞ্চি। পশ্চিম দেয়ালে তিনটি মেহরাব রয়েছে। মাঝের মেহরাবটি বাকিগুলোর চেয়ে বড়। মেহরাবগুলোতে সুন্দর টেরাকাটার কাজ আছে। এই মসজিদে সুলতানী আমলের স্থাপত্যশিল্পের প্রভাব লক্ষ্য করা যায়।
সাহেব বাড়ি জামে মসজিদ

সাহেব বাড়ি জামে মসজিদ কিশোরগঞ্জ জেলার তাড়াইল উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি তাড়াইল উপজেলার জাওয়ার গ্রামে অবস্থিত।
সাহেব বাড়ি জামে মসজিদটি সুলতান হোসেন শাহর ছেলে গিয়াসউদ্দিন মাহমুদ শাহর আমলে নির্মিত। মূল শিলালিপি থেকে জানা যায় মসজিদটি ১৫৩৪ সালের দিকে নির্মাণ করা হয়েছিল। রাহাত খানের ছেলে খান-ই-মোয়াজ্জেম নূর খান মসজিদটি নির্মাণ করেন। রাহাত খান ছিলেন মুঘল সম্রাট আকবরের চিকিৎসক। তার চিকিৎসার কৃতিত্বের জন্য তাকে বর্তমান তাড়াইলের এই এলাকাটি দান করেন। রাহাত খান বর্তমান জাওয়ার গ্রামে বসতি স্থাপন করেন। অন্য একটি বিশ্লেষণ থেকে জানা যায়, ১৩শ থেকে ১৬শ শতাব্দীতে কোচ ও হাজংরা বসবাসকালে রাহাত খান নামক এক সেনাপতি জাওয়ারের সামন্ত নৃপতিকে পরাজিত ও বিতারিত করে এখানে বসতি স্থাপন করেন। তারই ছেলে নূর খান, মতান্তরে তার নাতি নছরত খান এই মসজিদটি নির্মাণ করেন।
সাহেব বাড়ি জামে মসজিদটি বর্তমানে ধ্বংসপ্রাপ্ত হয়ে গেছে। মসজিদের গায়ে খোদাই করা দুটি কালো পাথরের খণ্ড ছিল। বর্তমানে খণ্ড দুটি পশ্চিম জাওয়ারের জমিদার বাড়ি পাশের মসজিদের সামনের দেয়ালে সন্নিবেশিত রয়েছে। মসজিদটির পূর্ব দিকে পুরনো যুগের বিরাট একটি দিঘী আছে।
ভিএমওয়্যার

ভিএমওয়্যার () হলো একটি আমেরিকান ক্লাউড কম্পিউটিং এবং ভার্চুয়ালাইজেশন প্রযুক্তি কোম্পানি যার সদর দপ্তর পালো অল্টো, ক্যালিফোর্নিয়ায় রয়েছে।। এবং প্রথম বাণিজ্যিকভাবে সফল কোম্পানি যা x86 আর্কিটেকচার ভার্চুয়ালাইজ করেছে। এটি 1998 সালে প্রতিষ্ঠিত হয়। 
ভিএমওয়্যার এর ডেস্কটপ সফ্টওয়্যার Microsoft Windows, Linux, এবং macOS এ চলে।  VMware ESXi, এর এন্টারপ্রাইজ সফটওয়্যার হাইপারভাইজার, একটি অপারেটিং সিস্টেম[5] যা সার্ভার হার্ডওয়্যারে চলে।
2022 সালের মে মাসে, Broadcom Inc. $61 বিলিয়ন মূল্যের নগদ-এবং-স্টক লেনদেনে VMware অর্জনের জন্য একটি চুক্তি ঘোষণা করেছে
কান্দি ইউনিয়ন, পীরগাছা

কান্দি ইউনিয়ন বাংলাদেশের পীরগাছা উপজেলার অন্তর্গত ৯ নং ইউনিয়ন।
এই ইউনিয়নের আয়তন ২৩.৬৬ বর্গ কিমি ।
বাংলাদেশের রংপুর জেলার পীরগাছা উপজেলা শহর থেকে ১২ কিমি পূর্বে চৌধুরাণী-সুন্দরগঞ্জ সড়ক ঘেষে মাশানকুড়া নদীর তীরে পীরগাছা উপজেলার কান্দি ইউনিয়নের অবস্থান। তেয়ানী বাজার এর পূর্বে সুন্দরগঞ্জের নওহাটি চাচিয়া, উত্তরে তাম্বুল্পুর ও পীরগাছা ইউনিয়ন, পশ্চিমে কৈকুড়ি ইউনিয়ন এবং দক্ষিণে বামনডাঙ্গা ইউনয়ন।
এটি পীরগাছা উপজেলার পূর্বে শেষের দিকে বা কিনারায় ছিলো বলে তখন থেকে এটাকে কান্দি বলা হয়ে আসতেছে।
ইউনিয়নের জনসংখ্যা ৩৩,৫৮৭ জন।
পুরুষঃ ১৭,৩৪৩ জন।
মহিলাঃ ১৬,২৪৪ জন।
পরিবারঃ ৬,৭৪৯ টি।
শিক্ষার হার ৭১% । পুরুষঃ ৩২% ; মহিলাঃ ৩৯% ।
সরকারি প্রাথমিক বিদ্যালয়ঃ ১৬ টি।
উচ্চ মাধ্যমিক বিদ্যালয়ঃ ৩ টি। ও নিম্ন মাধ্যমিক ১ টি
৩.১ কান্দির হাট উচ্চ বিদ্যালয় ও কলেজ
৩.২ তেয়ানি মনিরাম হাই স্কুল
৩.৩ পাঠক শিকর হাই স্কুল
৩.৪ রওশন বাগ নিম্ন মাধ্যমিক বিদ্যালয়
সিনিয়র মাদ্রাসাঃ ২ টি।
২.কান্দি কাবিলাপাড়া বালিকা আলিম মাদ্রাসা।
দাখিল মাদ্রাসাঃ ৩ টি।
হাফিজিয়া মাদ্রাসাঃ ৩ টি ।
কাওমি মাদ্রাসাঃ ১টি । তেয়ানী মনিরাম টেকনিক্যাল এন্ড বি,এম কলেজ ১ টি
এছাড়াও কয়েকটি কিন্ডারগার্টেন স্কুল রয়েছে।
এ অঞ্চলের বিখ্যাত ব্যক্তিত্ব
@মরহুম মওলানা কলিম উদ্দিন (কান্দি আর আই ফাজিল মাদ্রাসার সহকারী প্রধান শিক্ষক)
তিনি এ অঞ্চলের একজন ধর্ম প্রাণ আলেম ছিলেন পাকিস্তানি আমলে সারা বাংলাদেশে উর্দুতে তাফসির ও আরবিতে টাইটেল পাশ করা ব্যক্তি।
এ ইউনিয়নের বেশির ভাগ লোক কৃষি কাজ করে। ধান, পাট,আলু,গম,ভূট্টা প্রধান ফসল।
হাট ২ টি
১ কান্দির হাট ২ তালের হাট।
বাজার ৩ টি । ১. তেয়ানী বাজার ২.বালার দিঘি বাজার, ৩ শিমুলতলী বাজার।
আঁতোনিউ কস্তা

আঁতোনিউ লুইস সান্তুশ দা কস্তা (, ; জন্ম: ১৭ জুলাই ১৯৬১) একজন পর্তুগিজ আইনজীবী, যিনি ২০২৪ সাল থেকে ইউরোপীয় পরিষদের সভাপ্রধানের দায়িত্ব পালন করছেন। এর আগে তিনি ২০১৫ থেকে ২০২৪ সাল পর্যন্ত পর্তুগালের ১১৮তম প্রধানমন্ত্রী হিসেবে দায়িত্ব পালন করেন। এছাড়া তিনি ২০১৪ থেকে ২০২৪ সাল পর্যন্ত পর্তুগালের সমাজতান্ত্রিক দলের মহাসচিব ছিলেন।
নিদারিয়া মসজিদ

নিদারিয়া মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত লালমনিরহাট জেলার, লালমনিরহাট সদর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
মসজিদটি লালমনিরহাট জেলার অন্যতম পুরাকীর্তি। নির্মাণ শৈলীর দিক থেকেও এটি অনেক উঁচুমানের। ভারী ভারী দেয়াল, উঁচু গম্বুজ, কক্ষের ভেতরের সুন্দর পরিবেশ মসজিদটিকে আলাদা করে রেখেছে। সদর উপজেলার পঞ্চগ্রাম ইউনিয়নের ৩ নং ওয়ার্ডের কিশামত নগরবন্দ মৌজায় অবস্থিত।
নিদারিয়া মসজিদটি একটি প্রাচীন এক কক্ষের মসজিদ। এর অভ্যন্তরে একটি মাত্র কক্ষ আছে। উপরিভাগে তিনটি গম্বুজ রয়েছে। চার কোণায় চারটি পিলার আছে। স্মমুখে একটি প্রবেশদ্বার আছে। প্রবেশদ্বারের পাশেই হাতের বা দিকে মসজিদের একটি স্টোর রুম রয়েছে। মসজিদের সামনেই এক বিরাট ঈদ্গাহ মাঠ আছে। মসজিদ সংলগ্ন উত্তর পূর্ব কোণে একটি কবর স্থান রয়েছে। মসজিদের উত্তর দিকে ২০১৯ সালে প্রতিষ্ঠিত একটি হাফিজিয়া মাদ্রাসা স্থাপন করা হয়েছে। মসজিদের বাম পাশে একটি কবর আছে।কবরটি সর্ম্পকে সঠিক ধারণা পাওয়া না গেলেও অনেকেই মনে করেন কবরটি মসজিদের প্রতিষ্ঠাতা পীর এ কামেল সুবেদার মনসুর খা এর।এই মসজিদের ১০ একর ৫৬ শতক জমি আছে।এই জমি থেকে প্রাপ্ত টাকা দিয়ে মসজিদে প্রতি বছর ওয়াজ মাহফিল এর আয়োজন করা হত।বর্তমানে মসজিদের জমিগুলোতে স্থানীয় কিছু পরাক্রমশালী ব্যক্তিগন নিজের দখলদারিত্ব স্থাপন করছে।মসজিদ কমিটি ও এলাকাবাসী দীর্ঘদিন ধরে 
আইনি লড়াই করে যাচ্ছে জমিগুলো উদ্ধার করতে।
১১৭৬ হিজরী সনে সুবেদার মনসুর খা কর্তৃক মসজিদটি নির্মাণ করা হয়।মসজিদটির নাম নিয়ে একটা মজার কাহিনী প্রচলিত আছে।কথিত আছে মসজিদটির নির্মাতা সুবেদার মনসুর খার মুখে দাড়ি ছিল না।তিনি আল্লাহর কাছে প্রার্থনা করেছিলেন যে,তার মুখে দাড়ি হলে তিনি একটি মসজিদ তৈরী করে দিবেন পরে দাড়ি হলেও তিনি প্রতিশ্রুতি অনুযায়ী তিনি মসজিদ নির্মাণ করে দেন।
ঢাকা থেকে কুড়িগ্রামের বাসে উঠে বড়বাড়ী নামক যায়গায় নামতে হবে। বড়বাড়ী থেকে যে কোন অটোরিকশা বা ভ্যানে করে যাওয়া যায়। বড়বাড়ীর অদূরে নয়ারহাট নামক জায়গায় মসজিদটি অবস্থিত।
ঢাকা থেকে লালমনিরহাট আসলে, লালমনিরহাট থেকে আবার অটোরিকশা করে বড়বাড়ী যেতে হবে।
ভজহরি লজ

ঢাকার টিপু সুলতান রোডে রাধাকৃষ্ণ মন্দির, সূত্রাপুর এর পশ্চিমদিকে ভজহরি লজ নামের একটি দ্বিতল সুরম্য দালান ছিল। উনিশ শতকের গোড়ার দিকে ঢাকার বিত্তশালী সাহা বণিক ভ্রাতৃত্রয়ের জ্যেষ্ঠভ্রাতা ভজহরি সাহা বণিক এটি নির্মাণ করেছিলেন।
বিশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র‌্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। ১৯২৫ সালে বসবাসের জন্য ভজহরি সাহার এই বাড়িটি নির্মাণ করা হয়।
ভজহরি সাহার বাড়িটি দুইতলাবিশিষ্ট। এর দক্ষিণমুখী দরজার সামনে প্রায় ১৫০ ফুট দীর্ঘ আঙিনা রয়েছে। এর প্রধান দরজার সাপেক্ষে ভবনটি প্রায় প্রতিসম, যদিও পশ্চিম ভাগটি পূর্বভাগের চেয়ে কিছুটা বড়। তিনটি প্রধান দরজার উপরস্থিত তলায় রয়েছে তিনটি জানালা, কেন্দ্রীয় জানালাটিতে রয়েছে বহকোণী উপরিভাগ আর দুপাশের জানালাগুলোয় অর্ধ-গম্বুজ। কেন্দ্রীয় অংশের উপরের প্যারাপেটে রয়েছে ত্রিকোণাকার সুশোভন প্লাস্টার। প্রত্যেক তলায় ৫০ ফুট বাই ২০ ফুট মাপের তিনটি করে বড় হলঘর আছে যেগুলোর প্রত্যেকটির সাথে ৬ ফুট প্রশস্ত বারান্দা বিদ্যমান। উপরের তলায় যাওয়ার জন্য দক্ষিণপূর্ব কোণে একটি কাঠের সিঁড়ি আছে, এছাড়া পিছনদিকেও আছে একটি। হলঘরের তক্তাগুলো উজ্জ্বল টালি দ্বারা শোভিত।
ভবনের সম্মুখভাগে একটি সুদৃশ্য ফোয়ারা ছিল, যদিও পরে তা সম্পূর্ণ নিশ্চিহ্ন হয়ে যায়।
বর্তমানে এই ভবনটি আর নেই। ভবনটির স্থানে পরবর্তীকালে গ্রাজুয়েট হাইস্কুল ও সলিমুল্লাহ কলেজ নির্মিত হয়। ঢাকার নগর ভবন এর চতুর্থ ফ্লোরে অবস্থিত নগর ভবন যাদুঘরে ভজহরি লজের ছবি রয়েছে।
রামসাগর মন্দির

রামসাগর মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত দিনাজপুর জেলার দিনাজপুর সদর উপজেলার অন্তর্গত; রামসাগরের উত্তর পার্শ্বে অবস্থিত একটি প্রাচীন মন্দির। এছাড়াও এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
রামসাগর মন্দিরটি একটি প্রাচীন উঁচু গোলাকার মন্দির। এর অভ্যন্তরে তিনটি কক্ষ আছে। বর্তমানে মন্দিরটির ভগ্নাবশেষ টিকে আছে এবং চতুর্দিক পরিচর্যার অভাবে গাছগাছালিতে ঢাকা পড়েছে।
গোপালগঞ্জ মন্দির

গোপালগঞ্জ মন্দির বা শ্রী গোপাল মন্দির বাংলাদেশের রংপুর বিভাগের দিনাজপুর জেলায় অবস্থিত একটি প্রাচীন স্থাপনা। এটি মূলত দিনাজপুর জেলার দিনাজপুর সদর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
গোপালগঞ্জ মন্দিরটি একটি প্রাচীন উঁচু গোলাকার মন্দির। এর অভ্যন্তরে একটি কক্ষ আছে। এর পাশে আরেকটি মন্দির আছে। এজন্য একে গোপালগঞ্জ জোড়া মন্দিরও বলা হয়। বর্তমানে মন্দিরটি চতুর্দিক পরিচর্যার অভাবে গাছগাছালিতে ঢাকা পড়েছে।
রাজারাম মন্দির

রাজারাম মন্দির মাদারীপুর জেলায় অবস্থিত বাংলাদেশের অন্যতম একটি প্রাচীন মন্দির ও সংরক্ষিত পুরাকীর্তি। এটি মাদারীপুর জেলার রাজৈর উপজেলার খালিয়া ইউনিয়নে অবস্থিত। এটি খালিয়া জমিদার বংশধরদের তৈরি করা একটি মন্দির।
কালীসাধক রাজারাম রায় চৌধুরী নামক তৎকালীন খালিয়া জমিদার বংশ ১৭শ শতকে রাজারাম মন্দিরটি এ অঞ্চলে নির্মাণ করেন। মন্দিরটি নির্মাণে জমিদার প্রচুর অর্থ খরচ করলেও এটি নির্মাণের সঠিক তারিখ জানা যায় না। তবে অনেকেই মনে করেন এটি ১৮২৫ সালের দিকে নির্মিত হয়েছিল। জমিদার রাজারামের নামানুসারেই এর নাম রাখা হয় ‘রাজারাম মন্দির’।
চার চালা ঘরের অদলে মন্দিরটি তৈরি করা পুরো মন্দিরটি গ্রাম্য রীতিতে ২৩ শতাংশ জমি নিয়ে নির্মিত। মন্দিরটিতে মোট ৯টি কক্ষসহ একটি রান্নাঘর রয়েছে যার মধ্যে নিচের তলায় তিনটি ও উপরের তলায় ৬টি কক্ষ। এছাড়াও পূজা অর্চনার জন্য রয়েছে আলাদা স্থান। রাজারাম মন্দিরের উচ্চতা ৪৭ ফুট এবং এর দৈর্ঘ্য বিশ ফুট ও প্রস্থ ষোল ফুট। দ্বিতল এ মন্দিরটির প্রতিটি দেয়াল বিভিন্ন রকম দেবদেবী, রামায়ণ ও মহাভারতের নকশা দ্বারা ফুটিয়ে তুলা হয়েছে।এই মন্দিরের নিচতলার প্রায় অনেকটাই এখন মাটির নিচে নেমে গিয়েছে। 
বর্তমানে এটি বাংলাদেশ প্রত্নতত্ত্ব অধিদপ্তরের অধীন রয়েছে।
পিলখানা

পিলখানা ঢাকা শহরের একটি স্থান। "পিলখানা" শব্দটির, অর্থ হাতির আস্তাবল। পুর্বে জায়গাটি হাতি রাখার স্থান হিসেবে ব্যবহৃত হতো। বর্তমানে এটি বিজিবির সদর দপ্তর হিসেবে ব্যবহৃত হয়।
মোঘল ও ব্রিটিশ পিরিয়ডে ঢাকার প্রশাসনে “খেদা” বলে একটা বিশেষ বিভাগ ছিল।
এই “খেদা বিভাগ” এর কাজ ছিল পার্বত্য চট্টগ্রাম হতে বন্য হাতি ধরে এনে পোষ মানানো ও প্রশিক্ষণ প্রদান করা। হাতি ধরার প্রধান কৌশল ছিল কুনকি বা পোষা হস্তিনী দ্বারা বন্য হাতিকে খেদিয়ে নিয়ে আসা। এই সব পুরুষ হাতি গুলোকে খেদিয়ে যে জায়গায় এনে রাখা হত তা পিলখানা নামে পরিচিত ( বর্তমানেও সেই নাম রয়ে গেছে)।পিলখানার এই হাতিগুলোর সামরিক ভূমিকা ছিল অনন্য।
১৮৬০ এবং ১৮৭০ এর দশকে এই হাতিগুলোকে প্রায়ই পাহাড়ী উপজাতি দমন অভিযানে প্রেরিত হত।তাছাড়া উচ্চপদস্থ কর্মকর্তাদের যাতায়াতের বাহন হিসেবে এবং রাষ্ট্রীয় পর্যায়ে বিভিন্ন গুরুত্বপূর্ণ ব্যক্তির আগমনে (যেমন ভাইসরয় বা লেফটেন্যান্ট গভর্নরের পরিদর্শনের সময়) এই হাতিদের দিয়ে প্যারেড ও নানা ধরনের খেলাধুলা ও প্রদর্শনী হত।ঢাকার আশেপাশের জমিদাররাও তাদের ব্যক্তিগত সংগ্রহের হাতিগুলোকে অর্থের বিনিময়ে পিলখানায় পোষ মানানো ও প্রশিক্ষণের জন্য পাঠাতেন। পিলখানার এই হাতিগুলোর দেখভালের জন্য ১৮৮১ সালে ঢাকার খেদা বিভাগে একজন সুপারিন্টেন্ডেন্ট, একজন হেড এসিস্ট্যান্ট, দুইজন ভেটেরিনারি সার্জন, তিনজন ক্লার্ক, একজন পশু হিসাবকারী এবং বেশ কয়েকজন মাহুত নিযুক্ত ছিল।
উনবিংশ শতাব্দীর প্রথম দিকে এই হাতিগুলোকে রমনা অঞ্চলে চারনের জন্য নিয়ে যাওয়া হত। হাতি চলাচলের কারণে রাস্তাঘাটের যে ক্ষয়ক্ষতি ও উপদ্রব সৃষ্টি হতো সেই সম্পর্কে জনগণ নিয়মিত কর্তৃপক্ষের কাছে অভিযোগ জানাতো।
এইসব অভিযোগের প্রেক্ষিতে ১৮৬৪ সালে মিউনিসিপ্যালিটি প্রতিষ্ঠার পর কর্তৃপক্ষ ঢাকার উত্তরাঞ্চলের প্রান্তিক এলাকা দিয়ে রমনায় যাওয়ার একটি আলাদা রাস্তা তৈরী করে যার নামকরণ করা হয় “এলিফ্যান্ট রোড”। নিউমার্কেট এলাকা থেকে রমনা পর্যন্ত এলিফ্যান্ট রোড আজও বিদ্যমান।
ক্ল্যারিওনেট

"ইটালিক লেখা"
ক্ল্যারিওনেট এক প্রকার বাদ্যযন্ত্র, অনেকটি সানাইয়ের মতন, যা মুখ দিয়ে ফুঁ দিয়ে বাতাস ঢুকিয়ে বাজানো হয়।
জসু প্যাটেল

জসুভাই মতিভাই প্যাটেল (; ; জন্ম: ২৬ নভেম্বর, ১৯২৪ - মৃত্যু: ১২ নভেম্বর, ১৯৯২) গুজরাতের আহমদাবাদে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন জসু প্যাটেল। ঘরোয়া প্রথম-শ্রেণীর ক্রিকেটে গুজরাতের প্রতিনিধিত্ব করেন। দলে তিনি মূলতঃ ডানহাতি অফ-স্পিনার ছিলেন তিনি। এছাড়াও নিচেরসারিতে ডানহাতে ব্যাটিং করতেন।
দশ বছর বয়সে গাছের ডালা থেকে পড়ে যাবার ফলে আঙ্গুল ভেঙ্গে ফেলেন। এ আঘাতপ্রাপ্তির ফলে বোলিংয়ের ধরনও পরিবর্তিত হয়ে যায় তার। ফলশ্রুতিতে তার বোলিং সন্দেহজনক ছিল। অফ ব্রেকের তুলনায় অফ-কাটারের দিকেই বেশি বোলিং করতেন।
১৯৪৩-৪৪ মৌসুমে প্রথম-শ্রেণীর ক্রিকেট খেলতে শুরু করেন। ১৯৫০-৫১ মৌসুমে দলে পাকাপোক্ত আসন করার পূর্বে মাঝে-মধ্যেই গুজরাতের প্রতিনিধিত্ব করতেন তিনি। ঐ মৌসুমে বরোদার বিপক্ষে ৫/৪৩ ও ৬/২১ এবং সার্ভিসেস দলের বিপক্ষে বোলিং করেছিলেন ৮/৫৩ ও ৫/২৮। সচরাচর তার ব্যাটিং নেতিবাচক ছিল। কিন্তু, ১৯৫০-৫১ মৌসুমের রঞ্জী ট্রফির চূড়ান্ত খেলায় দ্বিতীয় ইনিংসে দশম উইকেটে হাসান নখুদার সাথে মূল্যবান ১৩৬ রান তোলেন মাত্র ৯০ মিনিটে। দুই ঘণ্টায় তিনি ১৫২ রান করেছিলেন।
সিরিজের পঞ্চম টেস্টে তার অভিষেক হয়। ঐ টেস্টে তিনি তিন উইকেট পেয়েছিলেন। ১৯৫৫-৫৬ মৌসুমে নিউজিল্যান্ড এবং ১৯৫৬-৫৭ মৌসুমে অস্ট্রেলিয়ার বিপক্ষে ৩১ গড় নিয়ে ১০ উইকেট লাভ করেন।
৩৫ বছর বয়সে অবসর গ্রহণের প্রাক্বালে সর্বাপেক্ষা সফলতা লাভ করেন। ১৯৫৯-৬০ মৌসুমে কানপুরে গ্রীন পার্ক স্টেডিয়ামে সফরকারী অস্ট্রেলিয়ার বিপক্ষে স্মরণীয় ক্রীড়াশৈলী প্রদর্শন করেন তিনি। দ্বিতীয় টেস্টের প্রথম ইনিংসে তার বোলিং পরিসংখ্যান ছিল ৯/৬৯। অন্য উইকেটটি পেয়েছিলেন চান্দু বোর্দে। দ্বিতীয় ইনিংসে আরও পাঁচ উইকেট পান ও দলকে ১১৯ রানের জয় এনে দেন। এটিই অস্ট্রেলিয়ার বিপক্ষে ভারতের প্রথম টেস্ট জয় ছিল। প্যাটেলের টেস্টে ১৪/১২৪ যে কোন ভারতীয় বোলারের ক্ষেত্রে সেরা টেস্ট বোলিং ছিল। প্রায় ৩০ বছর পর নরেন্দ্র হিরওয়ানি তার এ রেকর্ডকে ম্লান করে দেন। প্যাটেলের ইনিংসে ৯/৬৯ বোলিং পরিসংখ্যানের প্রায় চল্লিশ বছর পর অনিল কুম্বলে করেন ১০/৭৪। ঐ সিরিজে তিনি ১৯ উইকেট নিয়ে ভারতীয় বোলারদের মধ্যে শীর্ষে অবস্থান করেন। এরপর সিরিজের আরও দুই টেস্টে অংশ নেন। মাত্র পাঁচ উইকেট পান তিনি যা তার শেষ টেস্ট ছিল।
টেস্ট খেলা থেকে প্রত্যাখ্যাত হবার পর আরও দুইবছর প্রথম-শ্রেণীর ক্রিকেট খেলেছিলেন। রঞ্জী ট্রফিতে গুজরাতের পক্ষে ১৪০ উইকেট দখল করেন তিনি।
প্রথম ক্রিকেটার হিসেবে তিনি ও বিজয় হাজারে পদ্মশ্রী পদকে ভূষিত হন।
বৈরাগীর ভিটা

বৈরাগীর ভিটা বাংলাদেশের বৃহত্তর বগুড়া তে অবস্থিত একটি প্রাচীন প্রত্নতাত্ত্বিক নিদর্শন। এটি করতোয়া নদীর বাঁকে মহাস্থান দুর্গনগরীর দক্ষিণ দিকে অবস্থিত। ১৯২৮-২৯ সালে খনন করা বৈরাগীর ভিটায় দুটি মন্দিরের ধ্বংসাবশেষ পাওয়া যায়। ১৯৯৩ সাল থেকে বাংলাদেশ-ফ্রান্স যৌথ উদ্যোগে পুনরায় খনন কাজ পরিচালনা করে আসছে।
এই স্থানটি একটি পুরাতন রাজাবাড়ি ছিল বলে ধারণা করা হয়। অনুমান করা হয় রাজা কর্তৃক মুনি, ঋষি বা বৈরাগীর সেবা করা হত বলে স্থানটি নাম বৈরাগীর ভিটা নামে পরিচিত।
মহাস্থানগড় দুর্গ নগরীর প্রাচীরের দক্ষিণে অবস্থিত বৈরাগীর ভিটায় প্রত্নতাত্ত্বিক খনন চালিয়ে পাল আমলের প্রাথমিক ও শেষ যুগের দুটি মন্দিরের ধ্বংসাবশেষ আবিষ্কৃত হয়েছে। মন্দির দুটির উত্তরে উন্মুক্ত প্রাঙ্গনে আরও কিছু স্থাপত্যকর্ম পাওয়া যায়। প্রাথমিক পাল যুগের মন্দিরটির ভিত্তি প্রাচীর উত্তর দিকে ২৯.৮৭ মিটার ও পূর্ব দিকে ১২.৮ মিটার। প্রাচীরটি মোল্ডেড ব্যান্ড দ্বারা অলঙ্কৃত। এর দক্ষিণ দিকে অপর মন্দিরটি অবস্থিত। মন্দিরটিকে উত্তর থেকে দক্ষিণে প্রবহমান একটি নালা বিভক্ত করেছে। নালাটির একটি অংশ ইট দিয়ে নির্মিত ও আরেকটি অংশ প্রাথমিক গুপ্ত আমলের কালো কষ্টি পাথর দিয়ে নির্মিত। দ্বিতীয় পাল যুগের মন্দিরটি আগেরটি অপেক্ষা বৃহত্তর এবং আয়তাকৃতির (৩৩.৮৩ মি × ১৩.৩৭ মি)। ধ্বংসাবশেষ বিচ্ছিন্ন হয়ে যাওয়ার জন্য এর স্থাপত্যশৈলী স্পষ্ট নয়। মন্দিরের পূর্ব দিকে একটি মঞ্চের ধ্বংসাবশেষ আবিস্কৃত হয়, যাতে ২৩টি কামরার অস্তিত্ব পাওয়া যায়। এছাড়া এই স্থানে লুকিয়ে থাকা গভীর গর্তে পাল যুগের কাঠামো ও তার পূর্ববর্তী গুপ্ত যুগের ধ্বংসাবশেষের অস্তিত্ব পাওয়া যায়। ২০১৪ সালে প্রত্নতাত্ত্বিক খনন করে ২১০০ বছর আগের তিনটি পাতকুয়া আবিষ্কার করা হয়।
এ প্রত্নস্থলে আবিস্কৃত অন্যান্য প্রত্নবস্তুর মধ্যে মাছ ধরার জালে ব্যবহারের জন্য তৈরি পোড়া মাটির বল, মাটির বদনা, ভাঙা পাত্রের অংশবিশেষ, গৃহস্থালীর কাজে ব্যবহার্য কিছু সামগ্রী, ফুলাংকিত ও পিরামিড আকারের নকশা করা ইট উল্লেখযোগ্য।
এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় প্রত্নতত্ত্ব অধিদপ্তর এর রক্ষণাবেক্ষণ করে থাকে।